CELEX: 62012CA0380
Language: da
Date: 2014-01-23 00:00:00
Title: Sag C-380/12: Domstolens dom (Tiende Afdeling) af 23. januar 2014 — X BV mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene) (Toldpositioner — blegejord — kapitel 25 i den kombinerede nomenklatur — toldposition 2508 — begrebet »varer, der er slemmet« — fjernelse af urenheder uden at ændre produktets struktur — kapitel 38 i den kombinerede nomenklatur — toldposition 3802 )

29.3.2014   
            
            
               DA
            
            
               Den Europæiske Unions Tidende
            
            
               C 93/9
            
         Domstolens dom (Tiende Afdeling) af 23. januar 2014 — X BV mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene)
   (Sag C-380/12) (1)
   
   (Toldpositioner - blegejord - kapitel 25 i den kombinerede nomenklatur - toldposition 2508 - begrebet »varer, der er slemmet« - fjernelse af urenheder uden at ændre produktets struktur - kapitel 38 i den kombinerede nomenklatur - toldposition 3802)
   2014/C 93/14
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Sagsøger: X BV
   
      Sagsøgt: Staatssecretaris van Financiën
   
      Sagens genstand
   
   Anmodning om præjudiciel afgørelse — Hoge Raad der Nederlanden — den fælles toldtarif — tarifering af varer — blegejord — tarifering i den kombinerede nomenklaturs underposition 2508 40 00 eller underposition 3802 90 00 — begrebet »fjernelse af urenheder« i den forstand, hvori udtrykket er anvendt i bestemmelse 1 til kapitel 25 i den kombinerede nomenklatur
   
      Konklusion
   
   
               1)
            
            
               Begrebet »fjernelse af urenheder« i bestemmelse 1 til kapitel 25 i den kombinerede nomenklatur, der fremgår af bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 1549/2006 af 17. oktober 2006, skal fortolkes således, at det omfatter udtrækning af kemiske partikler af et mineralprodukt i rå tilstand, som under naturlige betingelser er optaget heri, i den udstrækning denne fjernelse forbedrer produkternes mulighed for at opfylde den bestemmelse, der er uløseligt forbundet med dem, hvilket det tilkommer den nationale ret at undersøge.
            
         
               2)
            
            
               Bestemmelse 1 til kapitel 25 i den kombinerede nomenklatur, der fremgår af bilag I til forordning nr. 2658/87, som ændret ved forordning nr. 1549/2006, skal fortolkes således, at produkter, der har været underkastet en behandling, som indebærer anvendelsen af kemikalier, og som medfører fjernelsen af urenheder, kun kan tariferes i position 2508 i den kombinerede nomenklatur, hvis den pågældende behandling ikke har ændret deres overfladestruktur, hvilket det tilkommer den forelæggende ret at afgøre.
            
         
      (1)  EUT C 303 af 6.10.2012.